BØNN SOM VENNSKAP MED DEN TREENIGEGUD

De vi ønsker å bli kjent med, og ha et nært forhold til må vi tilbringe tid sammen med. Det er i felleskapet og relasjonen med den andre vi knytter bånd, og kan utvikle et dypt og nært vennskap. Et vennskap som handler om mer enn ”smalltalk”, og overfladisk prat om livet. Jeg tror det er sånn med vårt forhold til den treenige Gud også.

Bønn er ikke et mesterskap i ord. Jeg syntes karmelittnonnen Teresa av Avila beskriver bønn så bra, hun sier:

*” Å be er å omgås i vennskap å tale ofte og lenge i ensomhet med den som vi vet elsker oss.”*

I dette vennskapet kan vi være som vi er, uten å sammenligne oss med andre. Det handler ikke om prestasjon, men om relasjon. I denne relasjonen er du like mye elsket på dine gode og dårlige dager. Gud er fullkommen i kjærlighet, derfor er du også fullkomment elsket av ham.

Hvis du tenker etter så er det fantastisk å være sammen med mennesker som elsker deg, som du ikke må prestere for å bli godtatt av. De som heier på deg, er ærlige mot deg, som bryr seg om deg når du mislykkes, de som du kan være trygg hos når du selv syntes du har dummet deg ut.

Nettopp slik er den treenige Gud, og derfor gjør vi klokt i å utvikle dette vennskapet med ham som en bønnerytme, og venne oss til å søke Hans ansikt som en måte å leve på.

Det er flott og viktig å komme sammen å be, og ha spesielle tider på dagen som du har din bønnetid. Men jeg tror også på å trene seg til å vende seg til Gud gjennom dagen der du er, takke han for at han er nær deg, sukke til ham når noe er vanskelig. Da blir også bønnen en naturlig ting, du snakker til Gud som du ville snakket til en venn.

Kong David hadde erfart dette. Det han opplevde delte han med Gud på godt og vondt. Jeg tror David hadde erfart at han var elsket av Gud, og forstått at Gud var en kjærlig far som han kunne si alt til. David hadde gjort seg avhengig av dette vennskapet med Gud. Det er ikke så underlig at han skriver salme 23, der han beskriver Gud som sin hyrde gjennom livets skiftninger. Han hadde over tid erfart at hyrden var der i alle livets faser, og da han helt tilslutt i salme 23 sier… *jeg skal bo i Herrens hus* *gjennom alle tider* bekrefter han denne nære relasjonen.

 Heldigvis er det ikke bare David som kan oppleve dette, vi er alle kalt til det samme å leve nær Gud.

I Jakob 4:8a står det, ”*Hold dere nær til Gud, så skal han holde seg nær til dere”.*

Hvilket privilegium at den treenige Gud vil være nær oss, da er det egentlig opp til oss om vi velger å være nær ham. Vennskapet vi kan utvikle gjennom samtaler i bønnen gjør at vi åpner opp for han som ønsker å holde måltid med oss.

Mvh Inger og Trond

***BØNN****:*

*” Herre Jesus Kristus*

*du står her foran meg,*

*du er også bak meg,*

*du er på min høyre side,*

*du er på min venstre side,*

*du er over meg,*

*du er under meg,*

*du omgir meg på alle sider,*

*du bor i mitt hjerte,*

*du gjennomtrenger meg helt,*

*og du elsker meg, Herre Jesus!”*